**SpaceX Crew Dragon Demo-2** (**SpX-DM2**) var den første bemannede romferden med SpaceX Dragon 2. Oppskytningen fant sted den 30. mai 2020 ved Kennedy Space Center i USA. Bæreraketten var en Falcon 9 versjon 5 (*Block 5*), og rakettens første trinn returnerte kontrollert tilbake til jorden og landet autonomt på droneskipet «Of Course I Still Love You» i Atlanterhavet.

Mannskapet besto av fartøysjef Douglas Hurley og astronaut Robert Behnken. Etter å ha nådd bane rundt jorden døpte de romkapselen «Endeavour», til ære for romfergen «Endeavour» som de begge hadde sin første reise til verdensrommet med.

Romferden var den første der NASA benyttet en kommersiell leverandør til å sende astronauter til Den internasjonale romstasjonen som en del av sitt Commercial Crew Program. Det var også den første bemannede romferden skutt opp fra USA til jordens bane siden STS-135 i 2011.

Hendelser
---------

I tråd med NASA-tradisjon siden Gemini-programmet, ble det spilt musikk for mannskapet for å markere en ny arbeidsdag. NASA spilte «Planet Caravan» av Black Sabbath for å vekke mannskapet på romferdens andre dag, 31. mai 2020 klokken 08.45 UTC.

«Endeavour» dokket med romstasjonen 31. mai 2020 klokken 14.17 UTC.

Luken mellom romskipet og romstasjonen ble åpnet klokken 17.02 UTC og Hurley og Behnken ble ønsket velkommen ombord i romstasjonen av stasjonssjef Chris Cassidy og de to kosmonautene Anatoli Ivanisjin og Ivan Vagner. Hurley og Behnken var ventet å tilbringe mellom 6 og 16 uker på romstasjonen, avhengig av NASAs direktiver. Etter ca. to måneder på romstasjonen, gikk Hurley og Behnken ombord i «Endeavour» igjen 1. august og begynte hjemreisen. De landet i Mexicogulfen 2. august 2020.

Mannskap
--------

|  |  |  |
| --- | --- | --- |
| Fartøysjef | Det amerikanske flagget Douglas G. Hurley, NASA(hans tredje romferd) |  |
| Flyingeniør 1 | Det amerikanske flagget Robert L. Behnken, NASA(hans tredje romferd) |  |

Bilder
------

* Tegning av romskipet, som består av kapselen med trykkabin og lasteseksjonen med solcellepanel. Lasteseksjonen frakobles før kapselen returnerer til jordens atmosfæreTegning av romskipet, som består av kapselen med trykkabin og lasteseksjonen med solcellepanel. Lasteseksjonen frakobles før kapselen returnerer til jordens atmosfære
* Mannskapet i sine romdrakter fra SpaceXMannskapet i sine romdrakter fra SpaceX
* Lift-offLift-off
* 
* 
* USAs president (f.h.), visepresident og andredame bivåner oppskytningenUSAs president (f.h.), visepresident og andredame bivåner oppskytningen
* Raketten på vei mot bane rundt jordenRaketten på vei mot bane rundt jorden
* Mannskapet hadde med seg en lekedinosaur som var valgt av deres barnMannskapet hadde med seg en lekedinosaur som var valgt av deres barn
* «Endeavour» i bane rundt jorden, fotografert fra Den internasjonale romstasjonen«Endeavour» i bane rundt jorden, fotografert fra Den internasjonale romstasjonen
* Romskipet på plass i bane rundt jorden. Mannskapet styrer alle funksjoner via berøringsskjermerRomskipet på plass i bane rundt jorden. Mannskapet styrer alle funksjoner via berøringsskjermer
* «Endeavour» nærmer seg romstasjonen«Endeavour» nærmer seg romstasjonen
* Behnken går ombord i romstasjonen etter at «Endeavour» har dokketBehnken går ombord i romstasjonen etter at «Endeavour» har dokket

Referanser
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑

Eksterne lenker
---------------

* (en) SpaceX Demo-2 – kategori av bilder, video eller lyd på Commons Rediger på Wikidata